Alifonso I de Portugal

Iste articlo ye sobre o rei Alifonso I de Portugal; ta atros usos, se veiga Alifonso I.

Alifonso I de Portugal, mas conoixito como Alifonso Henríquez (Dom Afonso Henriques en portugués), naixito de Viseu u Guimarães o 25 de chulio de 1109 (?) y muerto en Coimbra o 9 d'aviento de 1185, estió o primer rei independient de Portugal, que puyó a lo trono dende a creacion d'o reino dica a suya muerte. Yera fillo d'Henrique de Borgonya, conte de Portugal, descendient d'o rei de Francia Hugo Capeto, y d'a infanta Teresa de Leyón, filla ilechitima d'Alifonso VI de Leyón y Castiella.

En 1128 Alifonso Henríquez redotó as tropas d'a suya mai y d'o noble gallego Ferrando Pérez de Traba en a batalla de San Mamés y asumió o gubierno d'o condau de Portugal. O 26 de chulio de 1139, dimpués da gran victoria contra os moros en a batalla d'Ourique, fue proclamato rei por os suyos soldatos. O 5 d'octubre de 1143, en o tratado de Zamora, Alifonso VII de Leyón y Castiella reconoixió a independencia de Portugal, que fue confirmata por bula papal d'Aleixandro III en 1179. Alifonso I abanzó a Reconquiesta ta o sud, conquirió Leiria en 1145, Santarém, Lisbona, Almada  y Palmela  en 1147, Alcácer do Sal en 1160 y dimpués cuasi tot l'Alentejo. Recibió a embotada d'O Conqueridor.

 Vinclos externos 

Categoría:Reis de Portugal
Categoría:1109 (naixencias)
Categoría:1185 (muertes)